Príloha č. 1

**ŠPECIFIKÁCIA PREDMETU ZÁKAZKY**

**Predmet zákazky: „Prepojenie miestnej komunikácie na Vansovej ulici s miestnymi komunikáciami na uliciach Tehelná a Štúrová v meste Stará Ľubovňa“.**

Predmetom zákazky je vypracovanie Projektovej dokumentácie pre prípravu projektového zámeru –prepojenie miestnej komunikácie na Vansovej ulici (funkčnej skupiny C2) s miestnymi komunikáciami na uliciach Tehelná a Štúrová (obe kategórie MO 6,5/40) , v Starej Ľubovni. Navrhované riešenie musí vychádzať z hlavného cieľa predmetu zákazky, ktorým je prepojenie miestnych komunikácií (vrátane chodníka, verejného osvetlenia a pri Tehelnej ulici aj inžinierskych sietí – kanalizácia, vodovod, elektrina, plynovod).

Projektová dokumentácia musí byť vyhotovená v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhláškou č. 453/2000 Z. z. ktorou sa vykonávajú niektoré ustanovenia stavebného zákona a vyhláškou 532/2002 Z. z. ktorou sa ustanovujú podrobnosti o všeobecných technických požiadavkách na výstavbu,  v zmysle platných STN a ďalšej platnej legislatívy.

**V rámci návrhu je potrebné zabezpečiť:**

* minimalizáciu záberu zelených plôch a ich adekvátnu náhradu
* minimalizáciu záberu, zásahov do pozemkov súkromných vlastníkov
* bezbariérový prístup osôb so zdravotným postihnutím

Predmet zákazky bude vypracovaný a predložený v  stupňoch:

1. ***Projektová dokumentácia pre územné rozhodnutie*** pod názvom **„Prepojenie miestnej komunikácie na Vansovej ulici s MK na Tehelnej ulici v meste Stará Ľubovňa“.**
2. ***Projektová dokumentácia pre územné rozhodnutie*** pod názvom **„Prepojenie miestnej komunikácie na Vansovej ulici s MK na Štúrovej ulici v meste Stará Ľubovňa“.**

**Projektová dokumentácia musí okrem iného taktiež obsahovať, spĺňať:**

- musí byť rozčlenená na samostatné stavebné objekty, hlavne musia byť samostatne inžinierske siete, komunikácia, chodník, rekonštruovaná časť (vrátane rozpočtu, zadania, technickej správy, výkresovej časti)

- musí byť vypracovaná v súlade s Vyhláškou č. 453/2000 Z. z. Vyhláška Ministerstva životného prostredia Slovenskej republiky, ktorou sa vykonávajú niektoré ustanovenia stavebného zákona

- musí okrem iného obsahovať Projekt požiarnej ochrany, predpokladanú hodnotu projektu (v minimálnom členení po stavebných objektoch), Pozdĺžny profil.

**Projektová dokumentácia bude predložená v počte:**

12 paré PD v tlačenej forme a 3 x v digitálnej forme na CD nosiči

**Súčasťou predmetu zákazky je tiež:**

* predrealizačné polohopisné a výškopisné geodetické zameranie miesta stavby pre potreby spracovania riešenej dokumentácie stavby (výstupy budú tiež odovzdané objednávateľovi v digitálnej forme)
* inžinierska činnosť potrebná pre zakreslenie inžinierskych sietí
* posúdenie existujúcej križovatky na Tehelnej ulici s prípadným návrhom nového usporiadania,
* spracovanie dokumentácie stavebných objektov prípadných úprav, preložiek inžinierskych sietí,
* realizácia inžiniersko-geologických a hydro-geologických prieskumov pre potreby spracovania riešenej dokumentácie
* prerokovanie dokumentácie s objednávateľom

**Termín dodania predmetu zákazky:**

A: Projektová dokumentácia pre územné rozhodnutie pod názvom „Prepojenie miestnej komunikácie na Vansovej ulici s MK na Tehelnej ulici v meste Stará Ľubovňa“:6 **mesiacov** od nadobudnutia účinnosti zmluvy.

B: Projektová dokumentácia pre územné rozhodnutie pod názvom „Prepojenie miestnej komunikácie na Vansovej ulici s MK na Štúrovej ulici v meste Stará Ľubovňa“: **6 mesiacov** nadobudnutia účinnosti zmluvy.

**Súčasťou predmetu zákazky nie je:**

* Majetkoprávne vysporiadanie pozemkov